У гэты шматпавярховы жылы дом можна было ўвайсці наўпрост з бульвара: пара прыступак — і ты перад дзвярыма кватэры № 156 з надпісам на меднай дошчачцы: “С.Т. Коненков”. Да канца 1950-х на кутняй вежачцы стаяла статуя дзяўчыны з сярпом і молатам, мадэллю якой паслужыла балерына Вольга Лепяшынская — у сувязі з чым будынак атрымаў нефармальную назву “Дом пад спадніцай”. Старажылы-масквічы і сёння так яго называюць. Па словах Зіменкі, вылепіў статую маскоўскі скульптар Георгій Матавілкаў, вучань Канёнкава па ВХУТЕМАСе і сталінскі лаўрэат.